Rikunarita-ORG/Wikinium huggingface dataset:
# Κομητεία Ρίβερσαϊντ

| κομητεία Ρίβερσαϊτ |
| --- |
|  |
|

|  |
| --- |
|  Σημαία |

 |
|  |
| Χώρα | Ηνωμένες Πολιτείες Αμερικής |
| Διοικητική υπαγωγή | Καλιφόρνια |
| Πρωτεύουσα | Ριβερσάιντ |
| Ίδρυση | 1893 |
| Ονομάστηκε από | Ριβερσάιντ |
| Έκταση | 18.915 km² |
| Πληθυσμός | 2.418.185 (2020 και 1  Απριλίου 2020) |
| Γεωγραφικές συντεταγμένες | 33°43′48″N 115°58′48″W |
| Ιστότοπος | Επίσημος ιστότοπος |
|  Σχετικά πολυμέσα |
| δεδομένα () |

Η **Κομητεία Ρίβερσαϊντ** (αγγλικά:*Riverside County*) είναι κομητεία που βρίσκεται στο νότιο τμήμα της πολιτείας της Καλιφόρνια των ΗΠΑ. Από την απογραφή του 2020, ο πληθυσμός ήταν 2.418.185, που την καθιστά την τέταρτη πιο πυκνοκατοικημένη κομητεία στην Καλιφόρνια και τη 10η σε πληθυσμό στις Ηνωμένες Πολιτείες. Το όνομα προήλθε από την πόλη Ρίβερσαϊντ, η οποία είναι η έδρα της κομητείας .

Η κομητεία Ρίβερσαϊντ περιλαμβάνεται στη Μητροπολιτική Στατιστική Περιοχή Ρίβερσαϊντ– Σαν Μπερναντίνο – Οντάριο, γνωστή και ως Inland Empire. Η κομητεία περιλαμβάνεται επίσης στη Συνδυασμένη Στατιστική Περιοχή Λος Άντζελες – Λονγκ Μπιτς.

Περίπου ορθογώνια, η κομητεία Ρίβερσαϊντ καλύπτει 18670 τ.χλμ στη Νότια Καλιφόρνια, που εκτείνεται από την ευρύτερη περιοχή του Λος Άντζελες έως τα σύνορα της Αριζόνα. Γεωγραφικά, η δυτική περιοχή του νομού είναι εξοχική με μεσογειακό κλίμα, ενώ οι κεντρικές και ανατολικές περιοχές του νομού είναι κυρίως ερημικές ή ορεινές. Το μεγαλύτερο μέρος του εθνικού πάρκου Τζόσουα Τρι βρίσκεται στην κομητεία. Οι πόλεις-θέρετρα της ερήμου Ίντιο, Κοατσέλα, Παλμ Σπρινγκς, Παλμ Ντέσερτ, Ίντιαν Γουέλς, Λα Κίντα, Ράντσο Μιράζ, Καθιντραλ Σιτι και Ντέζερτ Χοτ Σπρινγκς βρίσκονται στην περιοχή Κοιλάδα Κοατσέλα της κεντροανατολικής κομητείας Ρίβερσαϊντ.

Μεταξύ 2007 και 2011, μεγάλος αριθμός εργαζομένων στην περιοχή του Λος Άντζελες μετακόμισαν στην κομητεία για να επωφεληθούν από πιο προσιτές κατοικίες. Μαζί με τη γειτονική Κομητεία Σαν Μπερναντίνο, ήταν μια από τις ταχύτερα αναπτυσσόμενες περιοχές στην πολιτεία πριν από τις πρόσφατες αλλαγές στην περιφερειακή οικονομία. Επιπλέον, μικρότερος, αλλά σημαντικός, αριθμός ανθρώπων έχουν μετακινηθεί στη νοτιοδυτική κομητεία Ρίβερσαϊντ από τη μητροπολιτική περιοχή του Σαν Ντιέγκο. Οι πόλεις Τεμέκουλα και Μουριέτα αντιπροσώπευαν το 20% της αύξησης του πληθυσμού της κομητείας μεταξύ 2000 και 2007.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 7.303 τετραγωνικών μιλίων (18.910 km), εκ των οποίων τα 7.206 τετραγωνικά μίλια (18.660 km) είναι στεριά και τα 97 τετραγωνικά μίλια (250 km2) (συνολικά 1.3%) είναι νερό.

### Γειτονικές κομητείες

* Κομητεία Σαν Μπερναρντίνο (βόρεια)
* Κομητεία Λα Παζ, Αριζόνα (ανατολικά)
* Κομητεία Ιμπίριαλ (νοτιοανατολικά)
* Κομητεία Σαν Ντιέγκο (νοτιοδυτικά)
* Κομητεία Όραντζ (δυτικά)

### Πόλεις

* Γουίλντομαρ
* Ίντιαν Γουέλς
* Ίντιο
* Ίστβεϊλ
* Καθιντραλ Σιτι
* Καλιμέζα
* Κάνιον Λέικ
* Κοατσέλα
* Κορόνα
* Λα Κίντα
* Λέικ Έλσινορ
* Μενίφι
* Μορένο Βάλεϊ
* Μουριέτα
* Μπάνινγκ
* Μπλάιθ
* Μπόμοντ
* Νόρκο
* Ντέζερτ Χοτ Σπρινγκς
* Παλμ Ντέζερτ
* Παλμ Σπρινγκς
* Πέρις
* Ράντσο Μιράζ
* Ρίβερσαϊντ
* Σαν Τζασίντο
* Τεμέκουλα
* Τζουρούπα Βάλεϊ
* Χέμετ

## Παραπομπές
# Αχιβάδα

Αχηβάδες
Η **αχιβάδα** (ή **αχηβάδα**) είναι ομάδα ορισμένων δίθυρων μαλακίων, που ζουν στον βόρειο Ατλαντικό και στη Μεσόγειο. Κοινό χαρακτηριστικό τους είναι το δίθυρο όστρακο, από το οποίο καλύπτονται. Αλιεύεται κυρίως για το κρέας της. Αντιπροσωπευτικότερο είδος του είναι η κοινή αχηβάδα (*Venus verrucosa*, *Αφροδίτη η ακροχορδονώδης*).

## Περιγραφή

Η γιγάντια αχηβάδα Τριδάκνη *(Tridacna maxima)*.
Μικρές αχιβάδες του είδους *Mercenaria mercenaria*.
Το όστρακο της αχηβάδας είναι διπλό και έχει ίσες θυρίδες. Στο εξωτερικό του μέρος αποτελείται από ομόκεντρες πτυχές και τα χείλη του έχουν δόντια. Δύο σίφωνες ρυθμίζουν την είσοδο και την έξοδο του νερού. Με τον τρόπο αυτό εξασφαλίζεται η αναπνοή και η θρέψη του ζώου.

## Πολλαπλασιασμός

Πολλαπλασιάζεται με αυγά και γονιμοποιείται έξω από το σώμα της, στο περιβάλλον. Το ζώο ζει στο βυθό και σκάβει στην άμμο, όπου βυθίζεται.

## Πηγές

* Συλλογικό έργο, Νέα Εγκυκλοπαιδεία, εκδ. Μαλλιάρης- Παιδεία, εκδ. 2006, τ. 4, σελ. 435.

## Εξωτερικοί σύνδεσμοι

* Deep In The Ocean A Clam That Acts Like A Plant Science Daily2 Μαρτίου 2007
# Αμπελώνας

Ένας αμπελώνας στην περιοχή Λανγκντόκ-Ρουσιγιόν της Γαλλίας
Ο **αμπελώνας**  είναι ένα αγροτεμάχιο στο οποίο καλλιεργείται η άμπελος κυρίως για την παραγωγή κρασιών αλλά και για την παραγωγή σταφίδων, χυμούς, ξυδιών και για κατανάλωση νωπών σταφυλιών. Η επιστήμη, η πρακτική και η μελέτη που αφορούν τους αμπελώνες είναι γνωστή ως αμπελουργία. Ο αμπελώνας χαρακτηρίζεται συχνά από το τερουάρ, γαλλική λέξη που σημαίνει σύνολο εδαφοκλιματικών παραγόντων και ειδικών χαρακτηριστικών της περιοχής.

Ο παλιότερος παραγωγικός αμπελώνας όπως θεωρείται να βρίσκεται στο σλοβενικό Μάριμπορ, στις όχθες του ποταμού Δράβος. Εκεί βρίσκονται τα αμπέλια 400 χρονών τα οποία αναγνωρίστηκαν ως τα πιο παλιά αμπέλια.

Σύμφωνα με τον Διεθνή Οργανισμό Αμπέλου και Οίνου οι μεγαλύτερες εκτάσεις των αμπελώνων βρίσκονται στην Ισπανία (1,000,200 εκ.), Κίνα (799,000 εκ.) και στη Γαλλία (792,000 εκ.).

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Αμπελώνας στο Wikimedia Commons
* Λεξιλογικός ορισμός του αμπελώνας  στο Βικιλεξικό
# BBC Ουαλία

BBC Ουαλία|  |
|  |
| Νομική μορφή | Τηλεοπτικό και Ραδιοφωνικό Δίκτυο |
| Ίδρυση | 9 Φεβρουαρίου 1964 |
| Έδρα | Λάνταφ, Κάρντιφ, Ηνωμένο Βασίλειο |
| Σημαντικά πρόσωπα | Rhodri Talfan Davies |
| Προϊόντα/ Υπηρεσίες | Ραδιόφωνο, Διαδίκτυο |
| Υπάλληλοι | 1.200 |
| Μητρική | BBC |
| Ιστότοπος | bbc.co.uk/wales |
| Μέσα κοινωνικής δικτύωσης |
|    |
|  Πολυμέσα |
| δεδομένα () |

Το **BBC Ουαλία** (BBC Cymru Wales) (το *Cymru* στα Ουαλικά σημαίνει *Ουαλία* όπως και το *Wales* το οποίο είναι στα Αγγλικά) είναι μια υπηρεσία του BBC για την Ουαλία. Ο οργανισμός ξεκίνησε να λειτουργεί το 1964, η έδρα του είναι στο Κάρντιφ και απασχολεί 1.200 υπαλλήλους. Οι υπηρεσίες που προσφέρει ο οργανισμός είναι τηλεοπτικά και ραδιοφωνικά κανάλια, καθώς και ενημέρωση μέσω διαδικτύου.

## Ιστορικό

Τα στούντιο του οργανισμού στο Κάρντιφ
Η πρώτη εκπομπή του σταθμού έγινε στις 23 Φεβρουαρίου του 1923, από τον ραδιοφωνικό σταθμό *5WA*. Εκείνη την εποχή ο οργανισμός έκπεμπε από πολλά μέρη της Ουαλίας. Στη διάρκεια του Δεύτερου Παγκοσμίου Πολέμου, ο οργανισμός έφυγε από τις έδρες του στην Ουαλία και εγκαταστάθηκε στα κεντρικά στούντιο του BBC.

Το πρώτο τηλεοπτικό σήμα στην Ουαλία έγινε στις 15 Αυγούστου του 1952, μέσω του παρόχου *Wenvoe*, το οποίο μετέδιδε το BBC One.

Το λεωφορείο εξωτερικών μεταδόσων του οργανισμού
Στις 9 Φεβρουαρίου του 1964 δημιουργήθηκε ο οργανισμός *BBC Cymru Wales*. Το 1970 ο οργανισμός ξεκίνησε να εκπέμπει το τηλεοπτικό του κανάλι σε έγχρωμη εικόνα και ήταν ο πρώτος έγχρωμος τηλεοπτικός σταθμός σε ολόκληρη την Ουαλία.

Στο τέλος του Δεύτερου Παγκοσμίου Πολέμου το BBC ανακοίνωσε ότι θα σταματήσει να εκπέμπει το BBC Radio 4 από το BBC Cyrmu Wales και θα αντικατασταθεί από τους ραδιοφωνικούς σταθμούς BBC Radio Wales και BBC Radio Cymru.

Το 1997, ο οργανισμός ξεκίνησε να έχει και τη δική του υπηρεσία στο διαδίκτυο, μέσω του BBC Online.

Το 2011, ο οργανισμός μετακόμισε στα καινούργια του στούντιο στο κέντρο του Κάρντιφ.

## Υπηρεσίες

### Τηλεοπτικοί σταθμοί

* *BBC One Ουαλία*
* *BBC Two Ουαλία*

Τηλεοπτικοί σταθμοί που έχουν κλείσει:

* *BBC 2W*

### Ραδιοφωνικοί σταθμοί

* *BBC Radio Wales*
* *BBC Radio Cymru*

## Παραπομπές

## Εξωτερικοί σύνδεσμοι

* Επίσημη Ιστοσελίδα
# Τσέλσι

| Τσέλσι |
| --- |
|  |
| Τσέλσι
51°29′15″N 0°10′6″W |
| Χώρα | Ηνωμένο Βασίλειο |
| Διοικητική υπαγωγή | Βασιλικός Δήμος του Κένσινγκτον και Τσέλσι |
| Πληθυσμός | 41.440 |
| Ταχ. κωδ. | SW1, SW3 και SW10 |
|  Σχετικά πολυμέσα |
|

Το **Τσέλσι** είναι συνοικία η οποία βρίσκεται στο κεντρικό Λονδίνο, η οποία βρέχεται στα νότια από τον Ποταμό Τάμεση, όπου η έκτασή της εκτείνεται από την Γέφυρα του Τσέλσι και κατά μήκος των Αποβαθρών του Τσέλσι, του Τσέιν Γουοκ, του Λοτς Ρόουντ και του Λιμάνι του Τσέλσι. Τα ανατολικά της όρια κάποτε οριοθετούνταν από τον Ποταμό Γουέστμπορν, ο οποίος πλέον έχει υπογειοποιηθεί κάτω από τον Σταθμό Μετρό της Σλόουν Σκουέρ. Τα σύγχρονα όρια του Τσέλσι είναι το Τσέλσι Μπριτζ Ρόουντ και το κάτω μισό της Σλόουν Στριτ, συμπεριλαμβανομένης της Σλόουν Σκουέρ, μαζί με τμήματα της Μπελγκράβια. Στα βόρεια και τα βορειοδυτικά, η περιοχή ενώνεται με το Νάιτσμπριτζ και το Σάουθ Κένσινγκτον, αν και είναι σχεδόν βέβαιο ότι η περιοχή βόρεια Κινγκς Ρόουντ καθώς και το βορειοδυτικό τμήμα έως και το Φούλαμ Ρόουντ αποτελούν τμήμα του Τσέλσι.

Η συνοικία αποτελεί κομμάτι του Βασιλικού Δήμου του Κένσινγκτον και Τσέλσι. Από το 1900, και έως την δημιουργία του Μείζονος Λονδίνου το 1965, αποτελούσε τον Μητροπολιτικό Δήμο του Τσέλσι εντός της Κομητείας του Λονδίνου.

Η έλλειψη προσβασιμότητας του Τσέλσι λόγω των υψηλών τιμών που παρατηρούνται στα ακίνητα της περιοχής είχε ως αποτέλεσμα την δημιουργία του όρου Sloane Ranger για τον χαρακτηρισμό των κατοίκων του. Από το 2011, το Channel 4 μεταδίδει ένα τηλεοπτικό reality show το οποίο λέγεται Made in Chelsea, το οποίο ασχολείται με την πολυτελή ζωή αριθμού νεαρών κάτοικων του Τσέλσι. Επίσης, το Τσέλσι αποτελεί έδρα μιας από τις μεγαλύτερες πληθυσμιακά κοινότητες Αμερικανών που να κατοικούν εκτός των ΗΠΑ, με το 6.53% των κατοίκων του Τσέλσι να είναι γεννημένοι στις ΗΠΑ.

## Παραπομπές
# Internet Broadway Database

Internet Broadway Database| URL | IBdb.com |
| Εμπορικός | Ναι |
| Τύπος ιστότοπου | θεατρική βάση δεδομένων |
| Εγγραφή | προαιρετική |
| Γλώσσα | Αγγλικά |
| Ιδρυτής | Karen Hauser |
| Ιδιοκτήτης | The Broadway League |
| Ημερομηνία έναρξης | 1996 |
| Τρέχουσα κατάσταση | Ενεργή |

Η **Internet Broadway Database** (IBDB) είναι μια ηλεκτρονική βάση δεδομένων των παραγωγών των θεάτρων του Μπρόντγουεϊ και των συντελεστών τους. Η βάση σχεδιάστηκε και δημιουργήθηκε από την Karen Hauser το 1996 και λειτουργεί από το Τμήμα Έρευνας του The Broadway League, μιας εμπορικής ένωσης για την εμπορική θεατρική κοινότητα της Βόρειας Αμερικής.
 Ο ιστότοπος διαθέτει επίσης μια αντίστοιχη εφαρμογή τόσο για το IOS όσο και για το Android.

## Χαρακτηριστικά

Η βάση δεδομένων του Μπροντγουέι παρέχει αρχεία παραγωγών από τις απαρχές του θεάτρου της Νέας Υόρκης τον 18ο αιώνα μέχρι σήμερα. Επίσης περιλαμβάνει αναλυτικές πληροφορίες για ηθοποιούς και όλους τους συντελεστές
των θεατρικών παραγωγών από τότε έως σήμερα, καταλόγοι τραγουδιών, βραβεία και άλλα ενδιαφέροντα. Άλλα χαρακτηριστικά του IBDB περιλαμβάνουν ένα εκτεταμένο αρχείο φωτογραφιών από παλιές και σημερινές παραγωγές του Μπρόντγουεϊ.

## Παραπομπές

## Εξωτερικοί σύνδεσμοι

* Επίσημος ιστότοπος
# Ρίτσμοντ Γκρην

Το **Ρίτσμοντ Γκρην** (αγγλικά: *Richmond Green*, μτφ. *πράσινο του Ρίτσμοντ*) είναι πάρκο και χώρος αναψυχής στην περιοχή του κεντρικού Ρίτσμοντ στο νοτιοδυτικό Λονδίνο. Αποτελεί ιδιοκτησία του αγγλικού στέμματος και ενοικιάζεται από τον τοπικό δήμο του Ρίτσμοντ. Έχει τετράγωνο σχήμα και έκταση 0,05 τ.χλμ., ενώ στην βορειοανατολική πλευρά του συνορεύει με ένα μικρότερο πάρκο το οποίο ονομάζει *Λιτλ Γκρην* (*Little Green*, *μικρό πράσινο*).

## Περιγραφή

Περιμετρικά του πάρκου υπάρχουν διάφορα ιστορικά κτήρια τα οποία χρησιμοποιούνται ως κατοικίες, και τα οποία στην πλειοψηφία τους είναι προστατευόμενα από την αγγλική νομοθεσία λόγω του ιστορικού και πολιτιστικού χαρακτήρα τους, καθώς και η κρήνη του 19ου αιώνα στην νοτιοανατολική πλευρά του πάρκου. Σε πολύ κοντινή απόσταση βρίσκεται η πύλη του παλατιού του Ρίτσμοντ, το θέατρο του Ρίτσμοντ, και η δανειστική βιβλιοθήκη της πόλης.

Κατά τον Μεσαίωνα αποτελούσε χώρο διεξαγωγής κονταρομαχιών των Άγγλων ιπποτών, καθώς βρίσκεται ακριβώς έξω από την παλιά πύλη του παλατιού, ενώ από τον 16ο αιώνα διοργανώνοντας αγώνες τοξοβολίας, και από τον 18ο και έπειτα αγώνες κρίκετ. Αξιόλογα κτήρια επίσης είναι τα δύο επί της οδού *Πόρτλαντ Τέρας* (*Portland Terrace*) με απευθείας θέα στο πάρκο, τα οποία κτίστηκαν το 1724 για την στέγαση του υπηρετικού προσωπικού της Καρολίνας του Άνσμπαχ , σύζυγο του βασιλιά Γεωργίου Β´, και ενοικιάζονται πλέον ως ιδιωτικά διαμερίσματα. Ο εξερευνητής του 19ου αιώνα, Ρίτσαρντ Μπάρτον, έμενε στο 2ο κτήριο.

## Φωτογραφικό υλικό

* Τα 2 κτήρια επί της *Πόρτλαντ Τέρας*
* Πανοραμική αποψη του πάρκου
* Η κρήνη του 19ου αιώνα στην νοτιοανατολική πλευρά του πάρκου

## Παραπομπές

## Εξωτερικοί σύνδεσμοι

* "Richmond Green properties", Local history notes, Local Studies Collection, London Borough of Richmond upon Thames, 3 August 2009
* Friends of Richmond Green
* Richmond Local History Society
* The Richmond Society
# Παλάτι του Χάμπτον Κορτ

| Παλάτι του Χάμπτον Κόρτ |
| --- |
| μουσείο ιστορικού οικήματος, ανάκτορο, θέατρο και independent museum |
| διατηρητέο κτίριο Βαθμού 1 (από 1952) και scheduled monument |
|  |
|  |
| Wikimedia | © OpenStreetMap |
| Αρχιτεκτονική | τυδωρική αρχιτεκτονική και μπαρόκ αρχιτεκτονική |
| Διεύθυνση | Hampton Court Palace, East Molesey KT8 9AU |
| Γεωγραφικές συντεταγμένες | 51°24′12″N 0°20′15″W |
| Διοικητική υπαγωγή | Ρίτσμοντ |
| Χώρα | Ηνωμένο Βασίλειο |
| Έναρξη κατασκευής | 1515 |
| Ολοκλήρωση | 1838 |
| Υλικά | τούβλο |
| Ιστότοπος |
| Επίσημος ιστότοπος |
|  Πολυμέσα |
| Δεδομένα () |

Το **παλάτι του Χάμπτον Κορτ** (αγγλικά: *Hampton Court Palace*) είναι βασιλικό ανάκτορο στην περιοχή Ρίτσμοντ απόν Τέιμς, 19 χιλιόμετρα νοτιοδυτικά και ανάντη του κέντρου του Λονδίνου, στον ποταμό Τάμεση. Η κατασκευή του παλατιού άρχισε το 1515 από τον καρδινάλιο Τόμας Γουόλσεϊ, ευνοούμενο του Ερρίκου Η΄ Τυδώρ. Το 1529, καθώς ο Γούλσεϊ εξέπεσε της χάρης, ο καρδινάλιος έδωσε το παλάτι στον βασιλιά για να αναιρέσει τη δυσαρέσκεια που του είχε ο βασιλιάς. Ο Ερρίκος Η΄ το επέκτεινε στη συνέχεια. Μαζί με το Παλάτι του Αγίου Ιακώβου, είναι το μόνο από τα δύο παλάτια από τα πολλά ανήκαν στον βασιλιά Ερρίκο Η΄.

Τον επόμενο αιώνα, ο βασιλιάς Γουλιέλμος Γ΄ ξαναέκτισε και επέκτεινε το παλάτι, με στόχο να ανταγωνιστεί τις Βερσαλλίες, καταστρέφοντας μεγάλο τμήμα του παλατιού των Τυδώρ. Οι εργασίες σταμάτησαν το 1694, αφήνοντας το παλάτι με δύο ξεχωριστούς αρχιτεκτονικούς ρυθμούς, τον ρυθμό Τυδόρ και το μπαρόκ. Παρόλα αυτά υπάρχει ομοιομορφία, λόγω της χρήσης τούβλων και της συμμετρικής διάταξης των χαμηλών πτερύγων. Ο βασιλιάς Γεωργίου Β΄ ήταν ο τελευταίος μονάρχης που έζησε στο ανάκτορο.

Σήμερα το παλάτι είναι ανοικτό στο κοινό και σημαντικό τουριστικό αξιοθέατο, εύκολα προσβάσιμο με τρένο από τον σταθμό Γουότερλου του κεντρικού Λονδίνου και έχει δικό του σταθμό. Επίσης εξυπηρετείται από τέσσερις γραμμές λεωφορείου, της 111, 216, 411 και R68. Τη φροντίδα του παλατιού έχει αναλάβει ο ανεξάρτητος οργανισμός Historic Royal Palaces, ο οποίος δεν χρηματοδοτείται ούτε από τη κυβέρνηση ούτε το Στέμμα. Επιπλέον στο ανάκτορο εκτίθεται μεγάλος αριθμός έργων τέχνης από τη βασιλική συλλογή.

Το παλάτι περιβάλλεται από κήπους, όπου έχει διαμορφωθεί λαβύρινθος, έναν εκτεταμένο αμπελώνα, τον μεγαλύτερο στο κόσμο όσον αφορά το 2005, καθώς και γήπεδο του τένις.

## Παραπομπές

### Βιβλιογραφία

* Dynes, Wayne (1968). *Palaces of Europe*. London: Hamlyn. OCLC 37658.

## Εξωτερικοί σύνδεσμοι

* Επίσημη καταχώρηση στο Historic Royal Palaces
# Εθνική και Πανεπιστημιακή Βιβλιοθήκη της Ισλανδίας

Εθνική και Πανεπιστημιακή Βιβλιοθήκη της Ισλανδίας| Εθνική και Πανεπιστημιακή Βιβλιοθήκη της Ισλανδίας |
| Ίδρυση | 1994 (1994) |
| Τοποθεσία | Ισλανδία, |
| Συντεταγμένες | ﻿ / ﻿ |
| Συλλογή |
| Μέγεθος | 1 εκατομμύριo τεκμήρια |
| Νόμιμη κατάθεση | Ναι |
| Ιστότοπος | www.landsbokasafn.is |

Η **Εθνική και Πανεπιστημιακή Βιβλιοθήκη της Ισλανδίας** (ισλανδικά: Landsbókasafn Íslands - Háskólabókasafn) είναι η εθνική βιβλιοθήκη της Ισλανδίας, η οποία λειτουργεί και ως βιβλιοθήκη του Πανεπιστημίου της Ισλανδίας. Βρίσκεται στο Ρέικιαβικ της Ισλανδίας.

## Ίδρυση

Η βιβλιοθήκη ιδρύθηκε την 1η Δεκεμβρίου 1994 στο Ρέικιαβικ, την πρωτεύουσα της χώρας, με τη συγχώνευση της πρώην Εθνικής Βιβλιοθήκης των Νήσων Landsbókasafn (ίδρυση 1818) και της πρώην Πανεπιστημιακής Βιβλιοθήκης (1940). Είναι μακράν η μεγαλύτερη βιβλιοθήκη στην Ισλανδία με σχεδόν ένα εκατομμύριο τεκμήρια από διάφορες συλλογές.

Η μεγαλύτερη συλλογή της βιβλιοθήκης είναι η Εθνική Συλλογή που περιέχει έργα από σχεδόν όλα τα γραπτά κείμενα που έχουν δημοσιευτεί στην Ισλανδία και άρθρα σχετικά με την Ισλανδία που δημοσιεύθηκαν σε άλλες χώρες .

## Ιστορία

Η πρώτη εθνική βιβλιοθήκη της Ισλανδίας, Íslands stiftisbókasafn, ιδρύθηκε με πρωτοβουλία του Δανού αρχαιοσυλλέκτη Carl Christian Rafn και της Λογοτεχνικής Εταιρείας της Ισλανδίας το 1818, και τα πρώτα βιβλία της βιβλιοθήκης ήταν από δωρεές Ισλανδών και Δανών.

Από το 1825, η βιβλιοθήκη βρισκόταν στη σοφίτα του ανακαινισμένου καθεδρικού ναού του Ρέικιαβικ και το 1848 προσλήφθηκε για τη διαχείρισή της ο πρώτος εθνικός βιβλιοθηκάριος, ο λαογράφος Jón Árnason. Το 1847 η συλλογή των χειρογράφων ξεκίνησε με την αγορά μιας μεγάλης συλλογής χειρογράφων από το κτήμα του επισκόπου Steingrímur Jónsson. Με την ευκαιρία της 1.000ης επετείου του αποικισμού της Ισλανδίας, το 1874 η βιβλιοθήκη έλαβε πολυάριθμες δωρεές . Το 1883 ο Jón Árnason υπολόγισε τότε ότι ο συνολικός αριθμός των βιβλίων της βιβλιοθήκης ήταν 20.000 .

Βάσει του νόμου αριθ. 20/2002 περί πνευματικών δικαιωμάτων που ψηφίστηκε από το ισλανδικό κοινοβούλιο η Εθνική και Πανεπιστημιακή Βιβλιοθήκη της Ισλανδίας λειτουργεί ως νόμιμη καταθετική βιβλιοθήκη .

## Εξωτερικοί σύνδεσμοι

* Official website
* Οι 10 μεγαλύτερες βιβλιοθήκες του κόσμου

## Δείτε επίσης

* Κατάλογος μεγαλύτερων βιβλιοθηκών
* Ισλανδία
* Ρέικιαβικ

## Παραπομπές
# Ραβδωτός κώδικας

**3570671199268UPC-A** Γραμμωτός Κώδικας
**Ραβδωτός κώδικας** ή **γραμμωτός κώδικας**, ή **ραβδοκώδικας** (αγγλικά: barcode) ονομάζεται η εφαρμογή οπτικής αναγνώρισης, η οποία αποτελείται από ένα σύνολο παράλληλων ανισόπαχων γραμμών η οποία περιέχει πληροφορίες που αφορούν στο προϊόν στο οποίο αναγράφεται. Συγκεκριμένα, αποτελείται από μια σειρά γραμμών και ανάλογων αριθμών που αντιστοιχεί στην περιγραφή και τα χαρακτηριστικά του προϊόντος: την τιμή, την ημερομηνία λήξης αλλά και το υπόλοιπο σε μια αποθήκη ή τον κωδικό παρτίδας κ.ά.

## Εφαρμογές

Ευρεία χρήση έχει στα συσκευασμένα προϊόντα κάθε είδους που διατίθενται σε σούπερ μάρκετ ή καταστήματα τεχνολογίας αλλά και πολυκαταστήματα.

Μία άλλη σημαντική εφαρμογή είναι η χρήση του ως μοναδικού κωδικού που τυπώνεται στα οπισθόφυλλα βιβλίων και περιδικών. Πολλές βιβλιοθήκες χρησιμοποιούν τους ραβδοκώδικες στο σύστημα δανεισμού τους, ζητώντας από τα εγγεγραμμένα μέλη τους να σκανάρουν τον ραβδωτό κώδικα ή να εισάγουν τον αριθμό που αντιστοιχεί σε αυτόν.

## Παραπομπές

## Δείτε επίσης

* EAN (σύστημα ραβδοκώδικα)

## Εξωτερικοί σύνδεσμοι

* Πολυμέσα σχετικά με το θέμα  Ραβδωτός κώδικας στο Wikimedia Commons
# Περονόσπορος της πατάτας

| Περονόσπορος της πατάτας |
| --- |
|  Περονόσπορος της πατάτας: Η μαύρη κηλίδα που διακρίνεται πάνω στο φύλλο |
| Συστηματική ταξινόμηση |
|

|  |  |
| --- | --- |
| Επικράτεια: | Ευκαρυωτά (Eukarya) Whittaker & Margulis, 1978 |
| Βασίλειο: | Πρώτιστα (Protista)  |
| *Κλάδος:* | Υπερομάδα SAR  |
| *Κλάδος:* | Stramenopiles/Ετεροκοντόφυτα  |
| Ομοταξία: | Ωομύκητες (Oomycetes)  |
| Τάξη: | Περονοσπορώδη (Peronosporales)  |
| Οικογένεια: |  (Pythiaceae)  |
| Γένος: | Φυτόφθορα *(Phytophthora)*  |
| Είδος: | P. infestans  |

 |
| Διώνυμο |
| *Phytophthora infestans*  |

Ο **περονόσπορος της πατάτας** είναι ασθένεια η οποία προσβάλει το φυτό της πατάτας, καθώς και της ντομάτας, και προκαλείται από τον ωομύκητα Phytophthora infestans (σημ. οι ωομύκητες δεν ανήκουν στο βασίλειο των μυκήτων). Θεωρείται από τις σοβαρότερες ασθένειες, καθώς μπορούν να προκαλέσουν μεγάλο οικονομικό πρόβλημα σε μια χώρα. Χαρακτηριστικό παράδειγμα αποτελεί η Ιρλανδία όπου εξαιτίας της εμφάνισης αυτού του φυτοπαθολογικού οργανισμού το 1845 στις καλλιέργειες πατάτας προκλήθηκε ολοκληρωτική καταστροφή. Η συγκεκριμένη περίσταση αναφέρεται ιστορικά ως «Μεγάλος Λιμός της Ιρλανδίας», γεγονός που ευθύνεται εν πολλοίς για την οικονομική κατάρρευσή της. Στην Ελλάδα έκανε την πρώτη της εμφάνιση το 1881 και έκτοτε ενδημεί. Η ονομασία της προέρχεται από τις ελληνικές λέξεις «φυτό» και «φθορά».

## Εμφάνιση της ασθένειας

Η ασθένεια ευδοκιμεί συνήθως σε ψυχρά κλίματα με αυξημένη υγρασία. Ωστόσο, μπορεί να κάνει την εμφάνισή της και σε χώρες με θερμότερο κλίμα, αλλά εκεί έχει μορφή επιδημίας. Οι επικρατέστερες συνθήκες στις οποίες ευνοείται ο συγκεκριμένος παθογόνος μικροοργανισμός είναι οι πολλές βροχοπτώσεις και η υψηλή υγρασία. Οι περιοχές στις οποίες εμφανίζεται, όσον αφορά στην Ελλάδα, είναι η Πελοπόννησος.

## Βιολογικός κύκλος

Ο κύκλος της ασθένειας περιλαμβάνει πάντοτε την αγενή αναπαραγωγή όπου ο ωομύκητας *Phytophthora infestans* χρειάζεται ζωντανό ξενιστή για να επιβιώσει.

## Συμπτωματολογία

Η ασθένεια παρουσιάζεται στο υπέργειο τμήμα του φυτού και κάνει την εμφάνισή της στα φύλλα με μια ωχρά κηλίδα έως πράσινου χρώματος. Με την επέκταση της ασθένειας επέρχεται νέκρωση όλων των ιστών.

## Προληπτικά μέτρα αντιμετώπισης της ασθένειας

Με τη χρήση πιστοποιημένου πολλαπλασιαστικού υλικού μειώνονται οι πιθανότητες μόλυνσης. Επίσης σωστή διαχείριση του μολυσμένου πατατατόσπορου μειώνει τις πιθανότητες μόλυνσης δηλαδή θα πρέπει να απομακρύνεται από το χωράφι και να απορρίπτεται σε χώρους μακριά από πατατοφυτείες και τοματοφυτείες. Η αποστράγγιση του εδάφους και ο σωστός αερισμός συντελούν στη μείωση του κινδύνου προσβολής όσο και στον περιορισμό της έντασης της ασθένειας.

## Μοντέλα πρόγνωσης της ασθένειας

Από τη δεκαετία του 1950 έχουν αναπτυχθεί διάφορα μοντέλα πρόγνωσης. Τα μοντέλα αυτά λαμβάνουν υπόψιν κυρίως την ατμοσφαιρική θερμοκρασία και την υγρασία της ατμόσφαιρας. Τα πιο πρόσφατα μοντέλα δεν περιορίζονται μόνο στο πρώτο ψεκασμό αλλά και στους μετέπειτα ψεκασμούς. Επίσης τα μετεωρολογικά δεδομένα συλλέγονται από ειδικούς αγρομετεωρολογικούς σταθμούς που είναι εγκατεστημένοι σε διάφορα σημεία.

## Παραπομπές
# Ευρασιατική πλάκα

Η **Ευρασιατική πλάκα** είναι μια τεκτονική πλάκα που περιλαμβάνει το μεγαλύτερο μέρος της Ευρασίας (τη μάζα γης που συντίθεται από τις ηπείρους της Ευρώπης και της Ασίας. Δεν περιλαμβάνεται η Ινδική και η Αραβική υποήπειρος και η περιοχή ανατολικά της οροσειράς Τσέρσκι στην ανατολική Σιβηρία. Τέλος, αποτελείται από ωκεάνιο φλοιό που εκτείνεται προς τα δυτικά στην Μεσο-Ατλαντική Ράχη και προς το βορρά στην Ράχη Gakkel.

Οριοθετείται στο βορρά από τη Βορειο-Αμερικανική πλάκα, στο νότο από την Αφρικανική πλάκα, την Αραβική υποπλάκα και την Ινδο-Αυστραλιανή πλάκα. Στα δυτικά οριοθετείται από την Βορειο-Αμερικανική πλάκα (στην Μεσο-Ατλαντική Ράχη).

Το αποκλίνον περιθώριο της Ευρασιατικής και της Βορειο-Αμερικανικής πλάκας προκάλεσε τις ηφαιστειακές εκρήξεις στην Ισλανδία, όπως την έκρηξη του Λάκι το 1783, του Έλντφελ το 1973 και την έκρηξη του Εϊγιαφιάτλαγιοκουτλ το 2010.

Επίσης, η γεωδυναμική της Κεντρικής Ασίας κυριαρχείται από την αλληλεπίδραση μεταξύ της Ευρασιατικής και της Ινδικής πλάκας.

## Παραπομπές